als_Latn dik_Latn sag_Latn
Kreu i Partisë Demokratike, Lulzim Basha, u ndal sot në Malësinë e Madhe, ku prezantoi kandidatin e djathtë, Anton Koka.
Në fjalën e tij, Basha ka vijuar akuzat ndaj mazhorancës se ka ulur pagat dhe ka rritur çmimet, duke varfëruar qytetarët. Ai u bëri thirrje qytetarëve që të bashkohen për ta larguar të keqen me votë.
“Era e të ashtuquajtur Rilindje, era e mortit siç i thonë anembanë vendit erdhi në Malësi para dy vjetësh. Ju vërsul dinjitetit. Rama-Meta shumëzuan me zero dinjitetin tuaj me rritjen që i bënë çmimit të energjisë dhe taksave. Kemi çmimin më të lartë në rajon. Vinë në malësi gjezdisin nëpër Shqipëri duke u thënë qytetarëve se premtimet e PD-së për uljen e energjisë, faljen e kamatvonesave qenkan për zgjidhje politike jo për zgjedhje vendore. Këtu e kanë hallin. Këta thonë ne kemi të drejtë tua hedhim ju po ju nuk keni mundësi të na kapni”, u shpreh Basha.
Më tej ai premtoi uljen e taksave dhe çmimeve me qellim përmirësimin e jetës së qytetarëve.
“Ulja e taksave është oferta jonë për heqjen e lakut, për daljen nga qorrsokaku. Jemi të bindur se ju do ta votoni mundësinë për të dalë nga situata e vështirë ekonomike”, tha kreu i PD-së./GS/
als_Latn als_Latn als_Latn als_Latn als_Latn